stanford-oval/wikipedia huggingface dataset:
באטון רוז'
היסטוריה > שלהי המאה ה-19 וראשית המאה ה-20

בעקבות ניצחון מדינות הצפון במלחמת האזרחים, ושחרור העבדים, החלה הגירה של עבדים מאזורי הכפר אל הערים, ובהם אל העיר באטון רוז'. בעוד שבשנת 1860 כ-30% מתושבי העיר היו שחורים, בשנת 1880 היו כ-60% מתושבי העיר שחורים. רק בשנת 1920 השתוותה אוכלוסיית הלבנים לאוכלוסיית השחורים בעיר.
בשנת 1880 השתקמה העיר מהמלחמה הן כלכלית והן מבחינה מבנית, אולם מספר תושבי העיר נשאר כמעט כשהיה לפני המלחמה - 7,197 תושבים, ושטחה של העיר נותר בלא שינוי. קישור העיר במסילות ברזל ללואיסוויל, לניו אורלינס ובהמשך לטקסס איפשר את פיתוחה של העיר בשנות ה-90 של המאה ה-19 ובראשית המאה ה-20. בתקופה זו נבנו מערכות הביוב של העיר, העיר חוברה לרשת החשמל ונבנו מבני ציבור ובהם בתי ספר, ומחלקת בריאות ציבורית. בראשית המאה ה-20 רוצפו רחובות העיר.
מדינת לואיזיאנה מימנה הקמת בית ספר מדינתי לעיוורים ולחרשים בעיר, וכן אוניברסיטת מדינת לואיזיאנה עברה אל העיר מפיינויל, ואוניברסיטת סאות'רן עברה מניו אורלינס לסקוטלנדוויל הסמוכה לגבול המונסיפלי הצפוני של באטון רוז'.
בשנת 1909 הוקמו בעיר בתי הזיקוק של חברת סטאנדארד אוייל הטקסנית, לימים אקסון, המהווה עד היום את המעסיק הפרטי העיקרי של תושבי העיר.
בשנות ה-30 של המאה ה-20 החלה בניית קפיטול מדינת לואיזיאנה על פי תכנונו של האדריכל יואי פ. לונג. מבנה זה הוא מבנה השלטון המדינתי הגבוה ביותר בארצות הברית. עם סיום הקמתו הפך מבנה הקפיטול הישן למוזיאון.
בסוף שנות ה-40 אוחדו הערים באטון רוז' ומזרח באטון רוז'.
מאז שנת 2000 החלה ירידה במספר התושבים הלבנים של העיר - ובהתאם ירידה במספר התושבים הכולל של העיר. ירידה זו באוכלוסייה נמשכה עד שנת 2005.
| --- | --- |

1950: 125,629
1960: 152,419
1970: 165,963
1980: 219,419
1990: 219,531
2000: 227,818
2004: 224,097
היסטוריה > הוריקן קתרינה

ב-29 באוגוסט 2005 פגע הוריקן קתרינה בעיר. ההוריקן גרם נזקים פיזיים, ובעיקר הפיל עצים וניתק קווי חשמל, אולם מדובר בנזק מועט יחסית לנזקים שנגרמו לניו אורלינס הסמוכה. פליטים רבים מניו אורלינס מצאו מקלט בעיר והעיר שימשה כמפקדה עבור כוחות הסיוע המדינתיים והפדרליים שניסו לסייע לניו אורלינס. בתי הספר בעיר ומרכזי הכנסים הפכו למגורים עבור המפונים, ומגרשי הספורט בעיר וכן מרז פיט מרביץ' הפכו לבתי חולים לשעת חירום. פצועים הובאו אל העיר במסוקים מניו אורלינס, קיבלו בעיר טיפול ראשוני ובהמשך הוטסו ללאפייטוויל הסמוכה.
מספר הפליטים הרב הכפיל את אוכלוסיית העיר מ-228,000 תושבים ל-450,000. גידול זה במספר התושבים הביא לקשיים במציאת מקומות לימוד לילדי הפליטים ולפקקי תנועה בעיר בכל שעות היממה. בחלקה השני של שנת 2006, עם חזרת חלק מהפליטים לבתיהם, פחתה אוכלוסיית העיר ל-412,000 תושבים.
גאוגרפיה

שטחה הכולל של העיר 204.8 קמ"ר מהם 199 קמ"ר שטחי יבשה ו-5.7 קמ"ר (2.81%) שטחי מים.
גאוגרפיה > אקלים

אקלימה של העיר הוא אקלים סוב טרופי חם ולח. החורף קצר ומתון, וחודשי הקיץ חמים, לחים וכן מרובים במשקעים.
לעיתים נדירות יורד בעיר שלג (הפעם האחרונה הייתה בשנת 2004).
| אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> ינואר.29.16.8.5.3.−13.162 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> פברואר.31.19.2.7.4.−17.112 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> מרץ.34.22.8.10.6.−7.113 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> אפריל.36.26.2.13.8.−1.129 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> מאי.38.29.9.18.4.4.133 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> יוני.39.32.5.21.9.12.164 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> יולי.39.33.3.23.2.14.129 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> אוגוסט.43.33.4.22.9.14.162 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> ספטמבר.40.31.5.20.5.6.112 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> אוקטובר.37.27.2.14.5.−1.123 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> נובמבר.32.21.7.8.8.−6.99 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> דצמבר.31.17.9.6.3.−13.135 | אקלים בבאטון רוז', לואיזיאנה (שדה התעופה המטרופוליני באטון רוז', טמפ' נורמליות 1991–2020, טמפ' קיצוניות 1892–הווה)> שנה.43.26.1.14.4.−17.1,573 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA
השכלה

בעיר באטון רוז' קמפוסים של האוניברסיטאות והמכללות:
אוניברסיטת מדינת לואיזיאנה - ספינת הדגל של מערכת אוניברסיטאות מדינת לואיזיאנה
אוניברסיטת סאות'רן - ספינת הדגל של מערכת אוניברסיטאות סאות'רן
המכללה הקהילתית באטון רוז'
מכללת גבירתנו של האגם
אוניברסיטת פינקס (קמפוס באטון רוז')
תחבורה

את העיר חוצים מספר כבישים בינעירוניים ובינמדינתיים ראשיים ובהם כביש בינמדינתי I-10, כביש בינמדינתי 110 (ה- I-110), כביש בינמדינתי 12 (ה- I-12).
כבישים ראשיים נוספים המגיעים אל העיר הם ה-US 190 וה-US 61.
רחובות העיר ממוספרים בשתי וערב משני הרחובות המרכזיים - שדרות נורת' (North Blvd.) ודרך הנהר ("River Road" - דרך ריוור).
קיימת תוכנית לבניית כביש טבעתי סביב העיר, אשר יקושר ל־I-110. תוכניות נוספות מציעות להקים בעיר מערכת רכבת קלה.
בעיר פועל שדה התעופה המטרופוליני באטון רוז'.
ערים תאומות

צרפת אקס-אן-פרובאנס, צרפת
מקסיקו קורדובה, מקסיקו
הרפובליקה הסינית טאיצ'ונג, הרפובליקה הסינית
האיטי פורט או פרנס, האיטי
ישנן תוכניות לכריתת ברית ערים תאומות גם עם טאיפיי שבטאיוואן.
הערות שוליים

↑  מרשם האוכלוסין של ארצות הברית
↑  NowData - NOAA Online Weather Data
↑  Station: Baton Rouge Ryan AP, LA
| דגל לואיזיאנה מדינת לואיזיאנה |
| --- | --- | --- |
| בירת המדינה | באטון רוז' |  |
| אזורים גאוגרפיים | המטרופולין של ניו אורלינס • אכדיאנה |  |
| היישובים הגדולים ביותר | ניו אורלינס • באטון רוז' • שריבפורט • לפאייט • לייק צ'ארלס • קנר • בוסייר סיטי • מונרו • אלכסנדריה • הומה • ניו איבריה • סלידל • סנטרל • רסטון • סולפור • האמונד • גרטנה • אופלוסאס • זאקרי • ת'יבודו |  |
| נושאים נוספים | מחוזות • סמלים • היסטוריה • דמוגרפיה • יהדות לואיזיאנה |  |
| --- | --- |
בקרת זהויות :  NLI: 987007561803505171  BNE: XX4659666  BnF: cb11991537p (data)  GND: 4080287-5  LCCN: n79055660  MusicBrainz: 34f02dc4-3173-4c68-86d1-c82504759342  NARA: 10046288  NKC: ge679739  SUDOC: 133278603  VIAF: 134323527   WorldCat (עם VIAF): 134323527 
פייר לה מואן ד'איברוויל העניק לעיר את שמה
ברנרדו דה גאלווז, מפקד הכוחות הספרדיים בקרב באטון רוז'.
דגל בוני בלו
בניין הקפיטול הישן של מדינת לואיזיאנה.
באטון רוז' בשנת 1863
בניין הקפיטול כיום
באטון רוז' בהצפות המיסיסיפי של שנת 1912
אצטדיון טייגר באוניברסיטת מדינת לואיזינה
כביש בינמדינתי 10 החוצה את נהר המיסיסיפי
Mayor Que Usted

"Mayor Que Usted" (בעברית: "מבוגר/ת ממך") הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפר פוארטו ריקני דדי יאנקי והצמד הפוארטו ריקני ויסין ויאנדל. הוא יצא לאור ב-17 ביוני 2022, על ידי חברות התקליטים סוני מיוזיק לטין ופינה רקורדס, כסינגל מתוך Nasty Singles.
השיר הגיע למקום השמיני במצעד השירים הלטיניים הדיגיטליים.
רקע וכתיבה

"Mayor Que Usted" נכתב על ידי רפאל פינה, די ג'יי לויאן, חאווייר סמפר, ויזי קינגז, סנטו ניניו, דדי יאנקי, נאטי נטשה, ויסין ויאנדל והופק על ידי רפאל פינה, די ג'יי לויאן, ממבו קינגז וסנטו ניניו. יאנקי שיתף פעולה עם נטשה בשנת 2022 כאשר הוציא את "Zona del Perreo" כחלק מאלבום האולפן השביעי והאחרון שלו, Legendaddy.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות.
וידאו קליפ

קליפ המילים הרשמי של השיר פורסם ב-17 ביוני בערוץ היוטיוב הרשמי של נאטי נטשה בשידור חי.
נכון ליוני 2022 עומד מונה הצפיות של הקליפ על למעלה מ-7.7 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אל סלוודור | מוניטור לטינו | 18 |  |
|  ארצות הברית | מצעד השירים הלטיניים | 29 |  |
|  ארצות הברית | מצעד האיירפליי הלטיני | 1 |  |
|  ארצות הברית | מצעד השירים הלטיניים הדיגיטליים | 8 |  |
|  ארצות הברית | מצעד השירים הקצביים הלטיניים | 11 |  |
|  הונדורס | Honduras Top 50 | 9 |  |
|  הרפובליקה הדומיניקנית | מוניטור לטינו | 1 |  |
|  מקסיקו | מוניטור לטינו | 1 |  |
|  פוארטו ריקו | מוניטור לטינו | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 17 ביוני 2022 | הזרמת מוזיקה • הורדה דיגיטלית | סוני לטין • פינה |  |
הערות שוליים

↑  רפאל פינה, די ג'יי לויאן, חאווייר סמפר, ויזי קינגז, סנטו ניניו, דדי יאנקי, נאטי נטשה, ויסין, יאנדל
↑  רפאל פינה, די ג'יי לויאן, ממבו קינגז, סנטו ניניו
1 2 3 4  Natti Natasha, Daddy Yankee & Wisin & Yandel – Mayor Que Usted, נבדק ב-2022-06-28
↑  Natti Natasha, Billboard (באנגלית אמריקאית)
↑  Daddy Yankee x Natti Natasha x Becky G - Zona Del Perreo (Official Video), נבדק ב-2022-06-28
↑  Mayor Que Usted, 2022-06-17, נבדק ב-2022-06-28
1 2  Natti Natasha x Daddy Yankee x Wisin & Yandel - Mayor Que Usted [Lyric Video], נבדק ב-2022-06-28
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 8b35a9b6-e9ca-426d-bf07-79e8684f9e5a
Wow BB

"Wow BB" הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפרים הדומיניקנים אל אלפא וצ'ימבלה. הוא יצא לאור ב-22 בפברואר 2022, על ידי חברות התקליטים סוני מיוזיק לטין ופינה רקורדס, כסינגל מתוך Nasty Singles. הוא נכתב על ידי נטשה, אל אלפא וצ'ימבלה והופק על ידי בי-ואן "אל פרודקטור דה אורו".
השיר הגיע למקום העשירי במצעד האיירפליי הלטיני.
רקע וכתיבה

"Wow BB" נכתב על ידי נאטי נטשה, אל אלפא וצ'ימבלה והופק על ידי בי-ואן "אל פרודקטור דה אורו". לאחר שנטשה הוציאה עם להקת בנות הקיי-פופ הדרום קוריאנית מומולנד את "Yummy Yummy Love", הוחלט על שיתוף פעולה נוסף שהיא תוציא – הפעם, עם שני הראפרים אל אלפא וצ'ימבלה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.
וידאו קליפ

הווידאו קליפ הרשמי של השיר פורסם ב-23 בפברואר 2022 בערוץ היוטיוב הרשמי של נאטי נטשה בשידור חי. בתחילתו, ניתן לראות כמה בחורות לובשות בגדי ים כשהן נמצאות בתוך ג'קוזי. בהמשך לכך, מוצגת נטשה כשמשני צדדיה אל אלפא וצ'ימבלה. השלושה מבצעים את הבתים שלהם והקליפ ממשיך.
נכון ליוני 2022 עומד מונה הצפיות של הקליפ על למעלה מ-38 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | מצעד השירים הלטיניים | 27 |  |
|  ארצות הברית | מצעד האיירפליי הלטיני | 10 |  |
|  ארצות הברית | מצעד השירים הלטיניים הדיגיטליים | 7 |  |
|  ארצות הברית | מצעד השירים הקצביים הלטיניים | 6 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 בפברואר 2022 | הזרמת מוזיקה • הורדה דיגיטלית | פינה |  |
הערות שוליים

1 2 3 4  Natti Natasha, El Alfa & Chimbala – WOW BB, נבדק ב-2022-06-28
↑  Natti Natasha, Billboard (באנגלית אמריקאית)
↑  MOMOLAND & Natti Natasha – Yummy Yummy Love, נבדק ב-2022-06-28
1 2 3  WOW BB, 2022-02-22, נבדק ב-2022-06-28
1 2 3  Natti Natasha x El Alfa x Chimbala - Wow BB [Official Video], נבדק ב-2022-06-28
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 5396cd3e-790e-482b-a2c7-092aa5848454
מרכז הטניס האולימפי של ריו דה ז'ניירו

| --- | --- |

 על שם:  מריה בואנו 
 מיקום:  בארה דה טיז'וקה, ברזילברזיל
 קואורדינטות:  22°58′44″S 43°23′47″W﻿ / ﻿22.978822°S 43.396382°W﻿ / -22.978822; -43.396382
 תקופת הפעילות:  2015–הווה (כ־9 שנים) 
 בעלים:  ריו דה ז'ניירו 
 אדריכל:  גרקן, מארג ושות' 
 מושבים:  10,000 (מגרש ראשי) 5,000 (מגרש 1) 3,000 (מגרש 2) 250 (יתר המגרשים כל אחד)
  מפת מיקום  מפה מפורטת   (למפת ריו דה ז'ניירו מוגדלת) מרכז הטניס האולימפי של ריו דה ז'ניירו(למפת ריו דה ז'ניירו רגילה) מרכז הטניס האולימפי של ריו דה ז'ניירו  he tabBackground:;tabBorder:#aaa;defaultTab:0;
 
מרכז הטניס האולימפי בריו דה ז'ניירו (בפורטוגזית: Centro Olímpico de Tênis) הוא מתחם טניס, שנבנה לקראת אולימפיאדת ריו דה ז'ניירו. בנייתו החלה בשנת 2013. קומפלקס הטניס מתפרש על שטח של כ-10 דונם בלבו של "בארה אולימפיק פארק" ברובע בארה דה טיז'וקה, בו נבנים רבים ממתקני הספורט לאולימפיאדה ולמשחקים הפאראלימפיים.
מתחם הטניס כולל 16 מגרשים, שחלקם יכללו יציעים זמניים שיפורקו לאחר האולימפיאדה. האצטדיון המרכזי הקבוע מכיל כ-10,000 מקומות ישיבה. האצטדיון המשני מכיל כ-5,000 מקומות זמניים שיקיפו אותו, האצטדיון השלישי מכיל כ-3,000 מקומות ביציעים זמניים שמקיפים אותו, ועוד 7 מגרשים מכילים כל אחד 250 מקומות ב-2 יציעים. שאר המגרשים משמשים בתור מגרשי אימונים. לאחר האולימפיאדה יארח המתחם גם את טורניר הטניס נכים במשחקים הפאראלימפיים. לאחר המשחקים ישמש המרכז לאימונים ותחרויות טניס מקומיות, לאומיות ובינלאומיות. משטחי הטניס בקומפלקס הם מסוג המשטחים הקשים.
She's Madonna

"She's Madonna" (בעברית: "היא מדונה") הוא שיר של זמר הפופ הבריטי רובי ויליאמס, ביחד עם צמד הסינת'-פופ הבריטי פט שופ בויז מתוך אלבומו השביעי "Rudebox" משנת 2006. הרצועה שוחררה כסינגל הבינלאומי השלישי והאחרון מהאלבום בהוצאתם של קרייסליס רקורדס. נושא השיר הוא התייחסות לשיחה שניהל ויליאמס עם חברתו לשעבר טניה סטקר, על הסיבה שהחבר לשעבר שלה גאי ריצ'י ניפק לכך שעזב אותה לטובת הזמרת האמריקאית מדונה. ויליאמס השמיע את ההקלטה למדונה זמן קצר לאחר כתיבתה, וזכה לתגובה חיובית. מבחינה מוזיקלית, השיר התבסס על הסינגל של ההרכב המוזיקלי הגרמני קרפטוורק "Tour de France" משנת 1983. ההלחנה הייתה מורכבת מ ליווי מוזיקלי "מגרגר" כשויליאמס שר את המילים בשיר, כשהוא מדבר על המשיכה למדונה. הוא קיבל משוב חיובי על ההיבטים המוזיקליים שלו ועל ההפקה של הפט שופ בויז. השיר היה ממוקם נמוך במצעדים במגרש הביתי של וויליאמס בבריטניה, אך הגיע לטופ 5 במצעדי המוזיקה במדינות אירופאיות רבות אחרות, והגיע למעמד של זהב בדנמרק ובגרמניה. הקליפ לשיר, שהוצא לאור באפריל 2007, בוים על ידי יוהאן רנק שההשראה העיקרית שלו מאחורי השיר הייתה לתאר את הפרנויה שהוא חש על הבמה. הקליפ מציג שפע של דראג קווין ידועות, והראה את וויליאמס עצמו לבוש במחלצות של דראג קווין בקליפ. הקליפ קיבל בעיקר ביקורות שליליות מהמבקרים.
רקע

"She's Madonna" הוא שיתוף פעולה בין ויליאמס והפט שופ בויז, והוצא כסינגל החמישי והאחרון מאלבומו השביעי של ויליאמס משנת 2006, "Rudebox". בזמן שהסינגל היה אמור לצאת לאור, ויליאמס בדיוק יצא מגמילה בעקבות בעיות ההתמכרות שלו. "She's Madonna" קיבלה השראה משיחה שקיים ויליאמס עם חברתו לשעבר טניה סטרקר, שסיפרה את הסיפור על איך בן הזוג שלה, הבמאי הבריטי גאי ריצ'י עזב אותה לטובת הזמרת האמריקאית מדונה. סטרקר ציטטה את ריצ'י שאמר "תראי, את יודעת שאני באמת אוהב אותך, אבל היא מדונה." ויליאמס החשיב את השיר כאחד מהרגעים היותר קלילים של האלבום, והבהיר כי לרצועה לא הייתה קונוטציה של קריצה (קריצת עין) בנוגע לה. במקום זאת, השיר ממש דיבר על הפנטזיות שלו בנוגע למדונה והוא היה מרוצה מהתוצאה של השיר. לפי האתר Contactmusic.com, ויליאמס ניגן את השיר למדונה זמן קצר לאחר שכתב אותו, וזכה לתגובה חיובית.
הלחנת השיר

מבחינה מוזיקלית, השיר קיבל השראה מהסינגל של ההרכב המוזיקלי הגרמני קרפטוורק "Tour de France" משנת 1983. אחרי השמעת הרצועה, ויליאמס שאל את הפט שופ בויז אם הם יוכלו לכלול משהו בשורה ב-"She's Madonna", שבעקבותיו הולחן השיר האחרון. הרצועה מתחילה עם "גרגור" בליווי מוזיקלי אלקטרוני כשויליאמס שר את המילים, ומדבר על המשיכה שלו למדונה, "אנחנו שותים ביחד עם קייט מוס וסטלה מקרטני, גווינת' פלטרו כאן והיא הביאה את הבחור שלה (כריס מרטין)." מייקל הובארד מה"MusicOMH" תיאר את המילים כ"המנון הערצה/מכתב אהבה למדונה." לפי התווים של השיר, השיר מורכב מזמן משותף של קצב של 124 מפעמים לדקה. השירה של ויליאמס נעה בין C4 ל-G♭5 ולרצועה יש רצף בסיסי של F–A♭–Gm7–C כמהלך הרמוני.
השיר היה נושא למחלוקת אחרי שהזמר אשלי המילטון הלין כי הוא כתב חלק מהשיר יחד עם ויליאמס.
ביקורות

עם יציאת השיר בבריטניה ב-5 במרץ 2007, "She's Madonna" קיבל ביקורות חיוביות לרוב ממבקרי המוזיקה. ניק לוין מהדיגיטל ספיי דירג את השיר ב-3 מתוך 5, וכתב כי הרצועה הייתה סוג של "בקרת נזקים" לתדמית הפומבית של ויליאמס שנפלה בעקבות שיקומו. "מי היה מנחש שהוא יישמע כל כך נינוח - למעשה, אחד השירים המשכנעים שלו מזה שנים - כשהוא שר על אחד האנשים הבודדים בעולם שמפורסם יותר ממנו [מדונה]?", סיכם לוין. אלכסיס פטרידיס מהגרדיאן תיאר את הרצועה כ"מדיטציה מבריקה וקפואה על הכוח המשחית של התהילה". פרייה אלן מהNME דירג את השיר כאחד ה"שירים המטורפים ביותר אי פעם" של ויליאמס, יחד עם שלושה שירים נוספים מהאלבום: "The 80's", "The 90's" ו-"The Actor". האברד הסביר שהפט שופ בויז הביאו "השפרצה של ברק נוסף לשיר המעולה מבחינה קרחונית", והעבודה איתם הביאה לו קצת "אמינות". ג'ולי ברודפוט מהBBC Music תיארה את השיר כ"מנגינה מוזרה אבל מהנה." לורן מרפי מהאתר Entertainment.ie ציינה כי ההשפעה של הפט שופ בויז בשיא הייתה שכיחה "הזוהר הדליל והמרווח שלה, ולא פחות מכך בהומאז' עמוס בקריצת עין על השיר." בסקירה שלילית כללית של הדיסק (Rudebox), אד פאוור מהמגזין Hot Press שרק "כשהאלבום מתקרב לנקודת האמצע שלו הוא חווה ירידה רגועה. She's Madonna גולש לעבודת הפקה מבריקה של הפט שופ בויז, זו בלדה מערפלת עיניים במסורת המצוינת של ויליאמס - כלומר עבודה בוצנית." השיר קיבל ביקורת שלילית עוד יותר מדייוויד האצ'יסון מהמגזין Attitude במהלך סקירה רטרוספקטיבית לאלבום. הוא שיער שהבחירה האקראית של וויליאמס בגרסת כיסוי לשירים נתנה לו תחושה של מיקסטייפ ישן. זה היה מורגש היטב ב"פנטזיית הפרידה המקוממת שהתגלתה על סינת'ים קפואים ומחיאות כפיים אופוריות ל־She's madonna."
הופעות במצעדים

בבריטניה, "She's Madonna" הופיע לראשונה במצעד הסינגלים הבריטי כשהגיע למקום ה-16. זה היה המיקום הנמוך ביותר לשיר של ויליאמס מאז "Sin Sin Sin" שהגיע למקום ה-22. "She's Madonna" ירדה במהירות במצעדים, ושהתה סה"כ רק 3 שבועות במצעדים. השיר זכה למיקום טוב יותר בסקוטלנד, שם השיר נכנס לטופ 10 כשהגיע למקום ה-9. באירלנד, השיר הופיע בבכורה שם והגיע למקום ה-38 ושהה רק שבוע אחד במצעד.
ברחבי אירופה, השיר זכה להצלחה טובה יותר במצעדים, והגיע לטופ 5 במצעדים בבלגיה {פלנדריה}, דנמרק, גרמניה, איטליה, הולנד וספרד, ושהה במצעדים במשך מספר שבועות. השיר הגיע למעמד של זהב בדנמרק וגרמניה, על מכירת 15,000 ו-150,000 עותקים של הסינגל, בהתאמה. אף על פי שהשיר לא יצא לאור בארצות הברית, דיסקים שיווקיים נשלחו לתקליטנים ומכאן השיר הצליח להיכנס למצעד שירי הדאנס קלאב של בילבורד, כשהגיע בשיאו למקום ה־12.
וידאו קליפ

הקליפ הציג את ויליאמס כדראג קווין לבוש במחלצות מלאות, כשהוא גם הופיע עם דראג קווינס במועדון לילה, כשהוא לבוש בז'קט לבן. התסרוקת והפאה שלו, הושוו לאלה של לילי אלן ושל אומה תורמן בסרט ספרות זולה. אלקסיס ארקט הופיעה כאחת מהדראג קוויניות, ביחד עם המתחרה תמי בראון מהמרוץ לדראג של רו פול. הקליפ לשיר בוים על ידי יוהאן רנק. למרות ההשערות בתקשורת, ויליאמס לא חיקה את מדונה בקליפ, והיא אף לא הופיעה בקליפ. רנק הסביר כי ההשראה המרכזית מאחורי הקליפ הייתה לתאר את הפרנויה בהתמודדות של להיות על במה:
עם העבר שלי כמוזיקאי, נזכרתי שלפעמים הרגשתי שהקהל נגדי בזמן שהייתי על הבמה [...] גם אם זה לא היה מורגש בשום צורה, עדיין הרגשתי כאילו כולם לא אוהבים אותי, או לפחות, לא הבין אותי, עמוק בפנים. הפרנויה הזו הייתה נטועה בתוכי היטב - הפחד להיות האמן הלא נכון מול הקהל הלא נכון. לפיכך, הרעיון לShe's Madonna' מתמודד עם ההרגשה הזו.
הקליפ נפתח בראיון עם ויליאמס, כשהוא נשאל על האישיות האמיתית שלו בחיים, וזו שעל הבמה. ואז זה נחתך ועובר להראות את ויליאמס מתלבש בחליפה ועולה לבמה לשיר את השיר מול קהל של דראג קווינס. תומאס רוג'רס מהאתר Salon ביקר את הקליפ על כך שהוא מציג את הדראג קווינס כמו "מטופלות במחלקה נפשית" וכן את רצף הראיונות, שלדעתו משווה למלכות דראג כאנשים עם הפרעת זהות דיסוציאטיבית. כתב מהעיתון Metro שאל "האם רובי מנסה לשלוח לנו מסר? או שהוא פשוט נסחף מאוד מללבוש בגדים מהמלתחה של אימו?"
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  אירופה | אירופה הוט 100 | 4 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 38 |  |
|  ארצות הברית | בילבורד הוט 100 | 12 |  |
|  גרמניה | GfK – טופ 100 | 4 |  |
|  גרמניה | איגוד תעשיית ההקלטות הגרמני | 2 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדיים | 3 |  |
|  הונגריה | Rádiós Top 40 | 7 |  |
|  הממלכה המאוחדת | מצעד הסינגלים הבריטי | 16 |  |
|  ולוניה | אולטראטופ 40 | 10 |  |
|  חבר המדינות | טופ-היט | 8 |  |
|  יוון | IFPI Greece | 22 |  |
|  ספרד | PROMUSICAE | 3 |  |
|  סקוטלנד | מצעד הסינגלים הסקוטי | 9 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 3 |  |
|  צ'כיה | ČNS IFPI | 2 |  |
|  קרואטיה | טופ ליסטה | 2 |  |
|  רומניה | מצעד השירים הרומני | 35 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 8 |  |
ויקטוריה קושל

ויקטוריה קושל (גם ויקה; נולדה ב-14 באפריל 1991) היא מתעמלת אמנותית ישראלית וחברת נבחרת ישראל בהתעמלות אמנותית.
ביוגרפיה

קושל גדלה בפתח תקווה ומתגוררת כיום בחיפה.
באליפות ישראל בהתעמלות אמנותית שנערכה בשנת 2010, זכתה במקום הראשון בתרגיל עם חבל.
באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.
באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה.